Publication: Magyar Közlöny
Issue: MK-1998-81 (Year: 1998, Number: 81)
Era: 1990-2004
Section: a 146/1998. (IX. 9.) Korm. rendelethez
Paragraph Index: 394

1. A képzési cél Mérnökök képzése a földügyi szakigazgatás, ezen belül az állami földmérés és térképészet, a mező- és erdőgazdálkodás számára, akik — az 1. számú melléklet 1. pontjában foglaltakra is tekintettel — képesek a földrendezéssel szemben támasztott igények felismerésére és színvonalas kielégítésére; ismerik a korszerű műszereket, mérési és feldolgozási eljárásokat, technológiákat; képesek hatékonyan közreműködni a természet- és környezetvédelmi, földvédelmi feladatok végrehajtásában, a környezeti ártalmak megelőzésében, elhárításában, valamint arra, hogy tudásukat az ágazat igényeinek megfelelően szervezett vagy önálló továbbképzés érintett területein továbbfejlesszék.

Source: https://magyarkozlony.hu/hivatalos-lapok/83a415263c063aa70e023540d5fda3d07e18a7fa/dokumentumok/75a98b5ae125f712d5e3b3d719521cbf66bb3eeb/letoltes